Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû alapképzési
Paragraph Index: 300

c) A szakképzettség gyakorlásához szükséges személyes adottságok és készségek: – biztos és kellõképpen rugalmas fogalmi keretek birtoklása, amely lehetõvé teszi a meglevõ tudás folyamatos korszerûsítését és bõvítését, – kreativitás, – hatékony problémamegoldó készség a terminológiai munkában, – fejlett kritikai érzék, amely lehetõvé teszi a terminológiai gyakorlatban felmerülõ problémák és hiányosságok feltárását, – megfelelõ vita- és kommunikációs készségek, – egészséges önbizalom és dinamizmus a munkakör feladatainak elvállalásához, – kezdeményezõ készség új feladatok és az ezekhez szükséges hatáskör kijelöléséhez, – döntési képesség konfliktushelyzetekben, – felelõsségvállalás a kitûzött célok elérése érdekében, – képesség és kellõ motiváció az állandóan változó társadalmi igények felismerésére, reflexiójára, a folyamatos önképzésre, az egész életen át tartó tanulásra, – megfelelõ önismeret, – kritikai attitûd, – minõségtudat és sikerorientáltság, – stratégiai látásmód. 8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bõvítõ, mesterfokozathoz szükséges alapozó ismeretkörök: 27–36 kredit elméleti alapozás: ismeretelméleti alapok és logika, nyelvészeti alapok, a kommunikáció-elmélet alapjai, nemverbális kommunikáció és szemiotika (12–16 kredit), továbbá – nem bölcsészek számára: bevezetés a nyelvtudományba, bevezetés a filozófiába, általános nyelvészet, helyesírás, jelentéstan (15–20 kredit); – bölcsészek számára: matematika, természettudományi alapok, közgazdasági alapok, vállalatgazdaságtan, pénzügyi és számviteli alapismeretek (15–20 kredit). 8.2. A szakmai törzsanyag kötelezõ ismeretkörei: 26–46 kredit nyelvtudományi ismeretek: helyesírás, szemantika, pragmatika, névtan, szóalaktan, szóképzés, terminusalkotás, terminológia alapjai: terminológia-történet, terminológia-elmélet, lexikográfia, nyelvpolitika, nyelvtervezés, terminológia-menedzsment és terminográfia: korpusznyelvészet, terminológia-menedzsment, terminográfia, infokommunikációs technológiák és dokumentáció, minõségbiztosítás és szabványosítás. 8.3. A szakmai törzsanyag kötelezõen választható ismeretkörei: 44–62 kredit differenciált szakmai ismeretek: 24–42 kredit

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes